
Na osnovu člana 24. Zakona o ministarstvima i drugim organima uprave Bosne i Hercegovine („Službeni glasnik BiH“, br. 5/03, 42/03, 26/04, 42/04, 45/06, 88/07, 35/09, 59/09, 103/09, 87/12, 6/13, 19/16 i 83/17)) i člana 11. Odluke o godišnjem planiranju rada i načinu praćenja i izvještavanja u institucijama Bosne i Hercegovine („Službeni glasnik BiH“, broj 94/14), Agencija za razvoj visokog obrazovanja i obezbjeđivanje kvaliteta, d o n o s i

IZVJEŠTAJ O RADU 
AGENCIJE ZA RAZVOJ VISOKOG OBRAZOVANJA I OBEZBJEĐIVANJE KVALITETA  ZA 2019. GODINU

I - UVOD 


Agencija za razvoj visokog obrazovanja i obezbjeđivanje kvaliteta (u daljem tekstu: Agencija) osnovana  je članom 47. Okvirnog zakona o visokom obrazovanju u Bosni i Hercegovini („Službeni glasnik BiH“, broj:59/07 i 59/09) kao samostalna upravna organizacija. Nadležnosti Agencije definisane su članovima 48. 49. i 50. Okvirnog zakona o visokom obrazovanju u Bosni i Hercegovini, a organizacija, upravljanje, rukovođenje i finansiranje Agencije propisani su članovima 51. i 52. Okvirnog zakona.  Odlukom Savjeta ministara („Službeni glasnik BiH“, broj:10/08) određeno je sjedište Agencije u Banjoj Luci i početak rada 01.03.2008. godine. Agencija je operativna od 01.12.2008. godine. Savjet ministara Bosne i Hercegovine je na 74. sjednici, održanoj 05.02.2009. godine, dao saglasnost na Pravilnik o unutrašnjoj organizaciji Agencije.

[bookmark: _Toc318190569][bookmark: _Toc380757125][bookmark: _Toc408923670]Agencija za razvoj visokog obrazovanja i obezbjeđivanje kvaliteta u 2019. godini bazirala je svoje aktivnosti na Programu rada Agencije za 2019. godinu, koji je usvojio Upravni odbor Agencije na 44.sjednici, održanoj 13.11.2018.godine. Planirani godišnji rezultati Agencije proizlaze iz Srednjoročnog plana rada Agencije 2018.-2020., koji je bio i osnova za izradu godišnjeg programa rada Agencije. Srednjoročni  cilj Agencije – Unaprijediti politike i razvoj kvaliteta u oblasti obrazovanja u Bosni i Hercegovin i– implementiran je putem  specifičnog cilja:
 -   Jačanje osiguranja kvaliteta i stalni razvoj visokog obrazovanja u Bosni i 
           Hercegovini

Navedeni srednjoročni i specifični cilj Agencije ostvareni su kroz realizaciju programa:

· Provođenje tematskih analiza i procesa osiguranja kvaliteta

te  projekata:     1. Priprema i provođenje tematskih analiza i davanje savjeta i preporuka
                          2. Priprema i realizovanje obuka i radionica sa zainteresovanim stranama
                          3. Provođenje aktivnosti na evaluaciji i razvoju sistema internog 
                              osiguranja kvaliteta rada Agencije u skladu sa Evropskim standardima 
                              za osiguranje kvaliteta u visokom obrazovanju (ESG)
                          4. Provođenje postupaka akreditacije visokoškolskih ustanova i 
                             studijskih programa  u BiH  u skladu sa  mandatom Agencije

U izvještajnom periodu, Agencija je, u okviru utvrđenog programa i projekata, realizovala slijedeće prioritetne zadatke planirane Programom rada za  2018. godini, i to:

· Provođenje tematskih analiza

Tokom 2019. godine urađeno je pet analiza, i to: 
1. Analiza progresa Agencije za razvoj visokog obrazovanja i osiguranje kvaliteta BiH nakon eksterne evaluacije od strane ENQA Panela. Ova analiza je finalizirana u  junu 2019. godine. Cilj Analize je bio predočiti ENQA Panelu tokom Progress-visita 20.09.2019. godine postignuti rezultat u realizaciji ENQA preporuka u skladu sa Akcionionim planom realizacije preporuka ENQA Panela iz decembra 2017. godine, odnosno Revidiranim akcionim planom realizacije preporuka ENQA Panela iz decembra 2018. godine. 
Zaključak Analize je pokazao da je neusvajanje revidirane Odluke o normama kojima se određuju minimalni standardi u visokom obrazovanju u BiH (dalje: Odluka o normama) predložene od strane Agencije koji je prošao javnu raspravu i kojom bi se realiziralo 9 od 19 Preporuka, kao i neusvajanje izmjena Statuta Agencije od strane Upravnog odbora Agencije, imalo najveći utjecaj na relizaciju Preporuka. Agencija je pronašla određene alternativne načine da se realiziraju neke od preporuka kroz instruktivne akte tipa metodologije, pravilnici i vodiči umjesto kroz Odluku o normama. Politička blokada Agencije, koja se nastavila, imala je negativan utjecaj i na realizaciju ENQA Preporuka i na alternativne načine. Agencija je poduzela sve moguće aktivnosti na realizaciji svih Preporuka, ali je potpuno realizirala Preporuke koje su isključivo samo u njenoj  nadležnosti, dok Preporuke u čijoj realizaciji su bili presudne odluke Upravnog odbora Agencije, Parlamentarna skupština BiH i Vijeće ministara BiH su djelimično realizirane ili se još uvijek realiziraju ili su nerealizirane.

2. Analiza Liste stručnjaka po naučnim/umjetničkim oblastima. Cilj ove analize bio je da se utvrdi stvarno stanje raspoloživih i obučenih stručnjaka na Listi stručnjaka svih kategorija u kontektstu naučnih/umjetničkih polja  i oblasti kojima stručnjaci pripadaju, a sve radi relevantnog predlaganja, izbora i imenovanja stručnjaka u komisije za akreditaciju studijskih programa. Analiza, koja je rađena u martu 2019. godine je utvrdila da Agencija ima: 176 stručnjaka iz društvenih nauka, 142 iz tehničkih nauka, 48 iz biotehničkih nauka, 34 iz oblasti biomedicina i zdravstvo, 41 iz prirodnih nauka, 33 iz humanističkih nauka i 6 iz umjetničkih oblasti. Zaključak analize bio je da se raspisuje konkurs za izbor stručnjaka iz oblasti: biotehničkih nauka, biomedicina i zdravstvo, prirodnih nauka, humanističkih nauka i umjetničkih oblasti za sve kategorije stručnjaka. 

3. Analiza upisa studenata iz BiH, prvi put na prvu godinu studija na visokoškolskim ustanovama u BiH, u posljednih pet akademskih godina. Analiza je finalizirana u julu 2019. godine, i odnosi se na  period od ak.2013./2014. do ak.2017./2018. god.,  za koje su postojali objavljeni tematski statistički podaci. U saradnji sa Agencijom za statistiku BiH, Zavodom za statistiku FBiH, Zavodom za statistiku RS, te Podružnicom/Ekspoziturom Brčko Agencije za statistiku BiH, prikupljeni su i obrađeni podaci koji se odnose na prvi ciklus studija, uključujući i integrisane studije, prema prethodno završenoj  četverogodišnjoj srednjoj  školi u BiH i to uključujući gimnazije i srednje tehničke i srodne škole.
Cilj analize je bio na osnovu relevantnih podataka o stanju upisa studenata iz BiH, egzaktno prikazati trend upisa studenata prvi put na prvu godinu studija na visokoškolske ustanove u BiH, identifikovati faktore koji utiču na taj trend, kao i izazove sa kojima se suočava sistem visokog obrazovanja u BiH, kako bi se donošenje politika i strateško planiranje na institucionalnom i sektorskom nivou vršilo na osnovu relevantnih  informacija i dokaza.  
U analizi su prikazani brojni nedostaci u sistemu visokog obrazovanja u BiH, kao i  sociološko/društveni faktori koji, pored demografskih razloga, opterećuju složeni društveni sistem BiH, samim tim dodatno i sistem visokog obrazovanja u BiH. Rezultat je da sve manje mladih ljudi ima vjeru u obrazovanje i nauku na našim prostorima, te da gube povjerenje da se nakon stečenog visokog obrazovanja postaje konkurentniji na tržištu rada, niti da je moguće regularnim putem doći do zaposlenja.
          Zaključak je da opadajući trend upisa i sve manji broj studenata na visokoškolskim   ustanovama u BiH, istovremeno rastući trend opredjeljenja mladih ljudi da studiraju u inostranstvu, kao i odlasci u inostranstvo sa namjerom zaposlenja i osnivanja porodica, nisu više konstatacije nego alarm!

4. Analiza podataka o stalno zaposlenim nastavnicima na visokoškolskim ustanovama u BiH. 
Prikupljanje tematskih podataka se provodi u saradnji sa  nadležnim obrazovnim vlastima, visokoškolskim ustanovama, prosvjetnim inspekcijama, statističkim institucijama u BiH i PIO/MIO fondovima u BiH od novembra 2019.godine.
Prikupljaju se podaci o broju stalno zaposlenih nastavnika: docenti, redovni profesori i vanredni profesori na univerzitetima i profesori visoke škole i predavači visoke škole na visokim školama, u skladu sa ESG (2015), standard 1.5. Nastavno osoblje, Kriterijima za akreditaciju visokoškolskih ustanova u BiH (kriterij 5), kao i propisima nadležnih obrazovnih vlasti u BiH kojima se reguliše broj stalno zaposlenih nastavnika (standardi i normativi za osnivanje i početak rada visokoškolskih ustanova).
Cilj je prikupiti dokaze o ispunjenosti zahtjeva iz kriterija 5 u procesu akreditacije, radi izdavanje preporuke o akreditaciji nadležnim obrazovnim vlastima u BiH. 
Na osnovu dosadašnjih rezultata istraživanja Agencija BiH je preduzela konkretne korake i obavijestila javnost i odgovorne institucije o sumnji u  nezakonit rad visokoškolskih ustanova, a na osnovu konačnih rezultata Agencija će izraditi preporuke o radu nadležnim obrazovnim institucijama za ovu oblast.

5. Analiza stanja u izvođenju nastave učenjem na daljinu na visokoškolskim ustanovama u BiH. Agencija BiH u saradnji sa nadležnim obrazovnim vlastima u BiH provodi prikuplja podatake o izvođenju učenja na daljinu na visokoškolskim ustanovama od oktobra 2019.godine. 
    Cilj je na osnovu prikupljenih podataka i informacija izraditi pregled stanja u donošenju propisa nadležnih obrazovnih vlasti u BiH kojima se bliže određuju uslovi za izvođenje i način izvođenja učenja na daljinu, kao i steći uvid u postojeće prakse kada su u pitanju izdavanja saglasnosti nadležnih obrazovnih vlasti visokoškolskim ustanovama za izvođenje nastave na daljinu. Na osnovu analize izvještaja o eksternoj evaluaciji i prikupljenih podataka Agencija će izraditi savjete o radu nadležnim obrazovnim vlastima u BiH za ovu oblast, kako bi se mogao provoditi postupak akreditacije studijskih programa koji nastavu izvode na daljinu, na uređen i harmoniziran način.
    Do sada prikupljeni podaci pokazuju da sve nadležne obrazovne vlasti u BiH nisu propisima uredile ovu oblast, te da se na nekim visokoškolskim ustanovama realizuje učenje na daljinu putem različito regulisanih praksi.



· Davanje savjeta i preporuka u skladu sa mandatom Agencije 
Davanje preporuka, savjeta i informacija u skladu sa nadležnostima Agencije je kontinuirana aktivnost. Agencija redovno, ažurno i stručno odgovara na zahtjeve i daje informacije shodno broju pristiglih upita i zahtjeva za savjetima i informacijama. 

· Organizacija aktivnosti za i sa ključnim partnerima 
U izvještajnom periodu Agencija je organizovala slijedeće događaje:

1. Sastanci sa zainteresovanim stranama 
U sklopu realizacije preporuke ENQA panela za poboljšanje saradnje sa nadležnim obrazovnim vlastima realizovane su aktivnosti:
· 08.07.2019. godine - sastanak direktora i stručnih službi Agencije sa Šefom odjeljenja za obrazovanje u Vladi Brčko Distrikta, na kojem su pristuni bili i predstavnici Ministarstvu civilinih poslova Bosne i Hercegovine i Centra za informisanje i priznavanje dokumenata iz oblasti visokog obrazovanja u BiH.
· Sastanak Pododbora SSP-a između EU i BiH, Sarajevo 13.02.2019. godine
· Okrugli sto „Finansiranje visokog obrzovanja u BiH“ Sarajevo, 29.10.2019. godine, gdje je Agencija bila suorganizator. Cilj Okruglog stola je bio razmotriti i predložitit najoptimalniji model finansiranja visokog obrazovanja u BiH.
Sastanak u Ministarstvu civilinih poslova BiH12.02.2019. godine. Cilj sastanka je iznalaženje najboljih rješenja za hitno otklanjanje svih prepreka u implementaciji sktuelnih projekata u okviru Erasmus + programa. Sarajevo
· Sastanak sa ekspertima prof. Ian Smith i prof. Tom Hamilton angažiranim u ime Savjeta Evrope koji je održan u Banjaluci 24. 10.2019.godine na temu “An Assessment on Academic Integrity in BiH“ 

	
· Organizacija obuka stručnjaka za akreditaciju u saradnji sa nadležnim obrazovnim vlastima 
U cilju unapređenja procesa akreditacije u BiH  putem  kontinuiranih obuka, teorijskih i praktičnih, razvoja mreže kompetentnih, iskusnih i dobro obučenih stručnjaka koji daju ocjenu i obavljaju reviziju kvaliteta i daju preporuke o akreditaciji visokoškolskih ustanova, odnosno studijskih programa Agencija redovno godišnje raspisuje Konkurs za izbor stručnjaka i organizuju obuke na kojima osim stručnjaka koji su prošli aktualni konkurs za izbor stručnjaka poziva i stručnjake koji su pohađali su obuku samo jednom, prije dosta vremena.
U skladu sa članovima 48. i 49. Okvirnog zakona o visokom obrazovanju u BiH, a na osnovu analize liste stručnjaka, Agencija je u maju 2019.godine raspisala javni konkurs za izbor svih kategorija iz određenih naučno-umjetničkih oblasti. Na konkurs se ukupno prijavilo 35 kandidata. Od ukupnog broja prijavljenih kandidata, nakon pregleda svih prijava, Komisija za izbor stručnjaka je utvrdila Listu stručnjaka od 18 kandidata koji ispunjavaju uslove iz konkursa. Usvajanjem utvrđene Liste stručnjaka od strane svih nadležnih obrazovnih vlasti, Agencija je objavila ažuriranu Listu stručnjaka na svojoj internet stranici. Trenutno se na Listi nalazi ukupno 492 stručnjaka, od toga 147 međunarodnih stručnjaka, 225 predsatvnika akademske zajednice BiH, 27 studenata i 93 predstavnika privrede i prakse.
Agencija je organizovala dvije jednodnevne obuke stručnjaka koji daju ocjenu i obavljaju reviziju kvaliteta i daju preporuke o akreditaciji visokoškolskih ustanova i studijskih programa u BiH. Obuke su održane 11. juna u Banjaluci i 13. juna u Sarajevu i okupile su domaće stručnjake: predstavnike akademske zajednice, privrede i prakse i studente.

· Realizacija preporuka iz Izvještaja o eksternoj evaluaciji Agencije provedene od strane Evropske asocijacije za obezbjeđivanje kvaliteta u visokom obrazovanju (ENQA). 

Agencija je na temelju Izvještaja ENQA Panela, najprije, sačinila Akcioni plan realizacije preporuka ENQA Panela koji je usvojio Upravni odbor Agencije na 39. sjednici, održanoj 22.12.2017. godine. U Akcionom planu je bilo predviđeno da se od 19 Preporuka: devet Preporuka realizira usvajanjem revidirane Odluke o normama kojima se određuju minimalni standardi u visokom obrazovanju u BiH od strane Upravnog odbora Agencije; tri Preporuke raliziraju Izmjenom Statuta Agencije u članovima vezanim za sastav i nadležnost Upravnog odbora Agencije, a koje usvaja Upravni odbor Agencije; četiri Preporuke se odnose na kontinuirane aktivnosti Agencije; dvije Preporuke se realiziraju sa usvajanjem izmjena akata koji regulišu Konkurs za izbor stručnjaka i jedna Preporuka se odnosi na nova zapošljavanja koje treba da odobri Vijeće ministara BiH. Rok za realizacije svih Preporuka je bio 13.09.2019. godine. Odbor za osiguranje kvaliteta Agencije je redovno pratio realizaciju Akcionog plana i sačinjavao mjesečni Izvještaj o realizaciji akcionog plana realizacije preporuka ENQA panela, koji je dostavljao rukovodstvu na razmatranje. Na temelju mjesečnih Izvještaja urađena  je i Analiza realizacije Preporuka ENQA panela. Analiza je pokazala da je neusvajanje revidirane Odluke o normama, kao i neusvajanje izmjena Statuta Agencije imalo najveći utjecaj na relizaciju Preporuka. Ovakav učinak u realizaciji preporuka Agencije su bili razlozi da se donese Revidirani Akcioni plan za realizaciju ENQA Preporuka koji je donio određene alternative u realizaciji preporuka koje se nisu realizirale na način planiran Akcionim planom.

U okviru procesa za punopravno članstvo u Evropskoj asocijaciji za osiguranje kvaliteta u visokom obrazovanju (ENQA), Agenciju su 20.09.2019.godine posjetili stručnjaci ENQA-e. Jednodnevna posjeta stručnjaka ENQA-e je redovna aktivnost u procesu aplikacije za punopravno članstvo i obavlja se dvije godine nakon završenog postupka eksterne evalucije s ciljem podrške daljem unapređenju rada Agencije u sklopu realizacije aktivnosti na potpunom usklađivanju sa Standardima i smjernicama za osiguranje kvaliteta u Evropskom prostoru visokog obrazovanja (ESG). 

Stručnjaci ENQA su sa predstavnicima Agencije razgovarali o stepenu realizacije ENQA Preporuka koje je Agencija dobila nakon provedene eksterne evaluacije 2017.godine, o akreditaciji studijskih programa, načinu provođenja i iskustvima koje Agencija ima u dosadašnjim procesima. Cilj ove posjete nije bio ocjena usklađenosti rada Agencije sa ESG-em, već više predstavljanje postignuća kao i izazova koje agencije imaju u implementaciji datih preporuka. Eksperti ENQA su ocijenili da je Agencija napravila određeni napredak u kompleksnim političkim okolnostima, posebno ističući  podršku i  ohrabrenje Agenciji da nastavi sa aktivnostima ka punopravnom članstvu u ovoj evropskoj asocijaciji za osiguranje kvaliteta.


· Razvijanje i poboljšanje procesa akreditacije u skladu sa mandatom Agencije

Agencija je od usvajanja Odluke o izmjenama i dopunama Odluke o normama kojima se određuju minimalni standardi u području visokog obrazovanja u Bosni i Hercegovini poduzela sljedeće aktivnosti: 
· kreirala Metodologiju pisanja izvještaja komisija stručnjaka za akreditaciju studsijkih programa
· pripremila i održala obuke domaćih stručnjaka za akreditaciju visokoškolskih ustanova i studijskih programa (11. juna u Banjaluci i 13.juna u Sarajevu)
· kreirala Vodič za jačanje internacionalizacije visokoškolskih ustanova u Bosni i Hercegovini

Metodologija pisanja izvještaja komisija stručnjaka za akreditaciju studijskih programa je urađena s ciljem unapređenja procesa akreditacije studijskih programa, kako bi se stručnjacima u komisijama dale jasne smjernice za pisanje izvještaja o eksternoj evaluaciji studijskih programa.

Vodič za jačanje internacionalizacije visokoškolskih ustanova u Bosni i Hercegovini  izrađen je u okviru  Erasmus + projekta“Jačanje internacionalizacije u visokom obrazovanju u BiH”, od strane predstavnika Agencije za razvoj visokog obrazovanja i osiguranje kvaliteta BiH, te uz podršku javnih visokoškolskih ustanova u BiH. Cilj Vodiča je  pružanje podrške visokoškolskim ustanovama i studijskim programima u jačanju internacionalizacije, kroz ispunjavanje zahtjeva iz kriterija za akreditaciju visokoškolskih ustanova i studijskih programa. Pored toga on je podrška stručnjacima koji u procesu akreditacije trebaju ocijeniti ispunjenost kriterijuma u svjetlu internacionalizacije, te dati prijedloge mjera unapređenja procesa internacionalizacije. Vodič je distribuiran visokoškolskim ustanovama u BiH i dostupan je na web stranici Agencije.

· Realizovanje postupaka akreditacije visokoškolskih ustanova i studijskih programa
U periodu izvještavanja Agencija je po prijedlozima nadležnih obrazovnih vlasti izvršila  17 imenovanja komisija stručnjaka za akreditaciju. Imenovanja koja su se odnosila na reakreditacije visokoškolske ustanove u procesu institiucionalne su: Univerzitet u Istočnom Sarajevu; Univerzitet u Banjoj Luci; Univerzitet za poslovne studije; Banja Luka Colege; Nezavisni univerzitet Banja Luka; Univerzitet Sinergija Bijeljina; Univerzitet u Zenici; Sarajevo School of Science and Technology; Univerzitet u Sarajevu; Internacionalni univerzitet u Sarajevu; Univerzitet „Džemal Bijedić“u Mostaru, Sveučilište u Mostaru; Internacionalni Burch univerzitet  te Visoka škola „Logos centar“ Mostar. Agencija je za Univerzitet u Zenici imenovala i recenzentne za akreditaciju (recenziju) 5 prijavljenih studijskih programa. Takođe, imenovana je Komisija za institucionalnu akreditaciju Univerziteta za moderne znanosti – CKM Mostar, koji prvi put prolazi ovaj proces. Dvije visokoškolske ustanove: Američki univerzitet u BiH i Sveučilište Hercegovina,  koje su u prvom ciklusu akreditacije imale uslovne akreditacije, završile su proces institucionalne akreditacije s ishodom pune akreditacije. 
Od gore navedenih visokoškolskih ustanova, proces institucionalne reakreditacije je završen upisom u Državni registar za Univerzitet u Zenici (zajedno sa 5 studijskih programa), Univerzitet u Sarajevu, Internacionalni univerzitet u Sarajevu i Univerzitet „Džemal Bijedić“ u Mostaru. U ostalim slučajevima, proces je još uvijek u toku.
Agencija je u periodu izvještavanja od nadležnih obrazovnih vlasti zaprimila prijedloge za imenovanje komisija stručnjaka za još četiri visokoškolske ustanove: Evropski univerzitet „Kallos“ Tuzla, Internacionalni univerzitet Brčko, Evropski univerzitet Brčko i Visoka škola "Internacionalna poslovno-informaciona akademija" (IPIA) Tuzla. Na ovim visokoškolskim ustanovama do sada nije sproveden postupak akreditacije u skladu sa procedurom utvrđenom Okvirnim zakonom o visokom obrazvoanju u BiH. 
Zaključno sa decembrom 2019.godine, u Državni registar akreditovanih visokoškolskih ustanova u BiH upisano je 30 visokoškolskih ustanova. Lista akreditovanih visokoškolskih ustanova, objavljena je na internet stranici Agencije.

· Usvojeni akti Agencije

Upravni odbor Agencije usvojio 08.03.2019. godine Odluku o izmjenama i dopunama Odluke o normama kojima se određuju minimalni standardi u području visokog obrazovanja u Bosni i Hercegovini (u daljnjem tekstu: Odluka o normama) koja je stupila na snagu istog dana, a naknadno objavljena u „Službenom glasniku BiH“, broj 26/19. 
Usvajanjem izmjena i dopuna ove Odluke stvoreni su osnovni uslovi za nastavak procesa akreditacije, odnosno reakreditacije visokoškolskih ustanova, kao i pokretanje procesa akreditacije studijskih programa u BiH. 
 
· Učešće u aktivnostima u okviru procesa pristupanja Bosne i Hercegovine EU i međunarodnim projektima i programima
Tokom 2019. godine Agencija je aktivno učestvovala i dala poseban doprinos u:  
· radu Odbora za stabilizaciju i pridruživanje između Evropske unije i Bosne i Hercegovine u dijelu koji se odnosi na oblast obrazovanja  i
· radu Pododbora za inovacije, informaciono društvo i socijalnu politiku između Evropske unije i Bosne i Hercegovine,
· izradi priloga institucija u BiH za redovni Godišnji izvještaj o BiH u procesu evropskih integracija,
· izradi Izvještaja o provedbi mjera iz  Akcionog plana  za realizaciju prioriteta iz Analitičkog izvještaja Evropske komisije,
· radu Erasmus + projekta „Jačanje internacionalizacije na visokoškolskim ustanovama u Bosni i Hercegovini” (Strengthening of Internationalisation in B&H Higher Education (STINT),
· radu HERE tima (Higher Education Reform Experts),
· radu GIZ Programa jačanja javnih institucija u Bosni i Hercegovini.
Agencija je učestovala i  na:
 
· trećem sastanku Pododbora za inovacije, informaciono društvo i socijalnu  politiku između EU i BiH, 13.02.2019. god., u Sarajevu
· sastanku HERE grupe (Higher Education Reform Experts) održane u Beču, 9. - 10. 09. 2019. g. Tema studijske posjete bila je učenje zasnovano na kompetencijama (CBL).
· Sjednici ENQA Board i Generalne skupštine, 16. do 18. Yerevan, Jermenija.

I – a) Osnovni problemi i izazovi u realizaciji Programa rada 
Svaki od prioritenih zadataka planiranih Programom rada Agencije, podrazumijeva s jedne strane, ispunjavanje određenih pretpostavki kako bi mogao biti realizovan, dok s druge strane, postoje mogući rizici i problemi, koji utiču na rezultat navedenih zadataka, odnosno aktivnosti. 
Generalno, otežavajući faktori u radu Agencije su:
1. nepotpuna nezavisnost Agencije  u postupku akreditacije, 
2. više učesnika u procesu akreditacije,
3. nastojanja učesnika u procesu osiguranja kvaliteta za prisvajanje nadležnosti u osiguranju i ocjeni kvaliteta na svom administrativnom prostoru,
4. otežano prikupljanje podataka za tematske analize zbog nedostavljanja traženih podataka, te dostavljanja neblagovremenih ili nepotpunih podataka, od strane pojedinih nadležnih institucija u BiH i visokoškolskih ustanova u BiH,
5. složeni politički odnosi u Bosni i Hercegovini,
6. nedovoljna kadrovska popunjenost Agencije imajući u vidu da je Pravilnikom o unutrašnjoj organizaciji Agencije predviđeno 35 izvršilaca na sistematizovanim radnim mjestima, dok je trenutno zaposleno 19 izvršioca.
7. nekompletnost UO i
8. neredovnost sjednica UO. 

· Zaključak
Uprkos problemima i izazovima sa kojima se susretala u svom radu,  Agencija je i u posmatranom periodu predano radila na izvršenju svih aktivnosti planiranih Programom rada za 2019.godinu, drugim aktima Agencije, Okvirnim zakonom o visokom obrazovanju u Bosni i Hercegovini te Prioritetima za razvoj visokog obrazovanja u Bosni i Hercegovini za period 2016.-2026.godina.  
Implementacija Standarda i smjernica za osiguranje kvaliteta u visokom obrazovanju (ESG) u radu Agencije, ali i cjelokupnom visokom obrazovanja u Bosni i Hercegovini ostaje trajna  misija Agencije i drugih nadležnih institucija i u narednom periodu kako bi Bosna Hercegovina postala  ravnopravan član Evropskog prostora visokog obrazovanja.

II IZVJEŠTAJ O PROVOĐENJU AKCIONOG PLANA PREDVIĐENOG GODIŠNJIM PROGRAMOM RADA AGENCIJE
	

	Opći cilj/načela razvitka: Pametan rast

	Strateški cilj: Razvoj ljudskih resursa

	Srednjoročni cilj:  Unaprijediti politike i razvoj kvaliteta u oblasti obrazovanja u Bosni i Hercegovini

	Programi, projekti i aktivnosti
	Nosilac aktivnosti (organizaciona jedinica)
	Pokazatelji
	Izvori finansiranja i troškovi
	Vrijeme provedbe
	Komentar

	
	
	Jedinica mjerenja 
(%, broj ili opisno)
	Polazna vrijednost 
2018
	Ciljana vrijednost 
2019
	Ostvarena vrijednost 
na kraju godine 
2019
	Izvori fnanciranja
(proračun, krediti, 
donacije, ostalo)  
	Planirani troškovi
	Ostvareni troškovi
	Planirani kvartal za provedbu 
	Kvartal kada je aktivnost provedena
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	1
	 
	2
	3
	4
	5
	6
	7
	8
	9
	10
	11
	12

	1.Specifični cilj: Jačanje osiguranja kvaliteta i stalni razvoj visokog obrazovanja u Bosni i Hercegovini

	1.1. Program: Provođenje tematskih analiza i procesa osiguranja  kvaliteta

	 Projekti
	Aktivnosti
	 
	 
	 
	 
	 
	 
	 
	 
	 
	 
	 

	1.1.1 Provođenje tematskih istraživanja i analiza  
	1.1.1.1. Prikupljanje i obrada podataka za analize
	Sektor za razvoj visokog obrazovanja 
	Broj
	3
	4
	5
	Budžet
	265.500
	181.021
	II, III, IV kvartal
	II, III, IV 
	 

	
	1.1.1.2. Definisanje zaključaka i izrada analiza sa svjetima i preporukama
	
	
	
	
	
	
	
	
	
	
	

	1.1.2 Priprema i realizovanje obuka i radionica sa zainteresovanim stranama
	1.1.2.1. Priprema obuka  i radionica sa ekspertima, visokoškolskim ustanovama i nadležnim obrazovnim vlastima
	Sektor za razvoj visokog obrazovanja i Sektor za osiguranje kvaliteta
	Broj
	4
	5
	6
	Budžet
	265.500
	181.021
	II, III,IV kvartal
	III, IV
	

	
	1.1.2.2. Organizacija i  izvođenje obuka i radionica sa ekspertima, visokoškolskim ustanovama i nadležnim obrazovnim vlastima
	
	
	
	
	
	
	
	
	
	
	

	1.1.3 Provođenje aktivnosti na evaluaciji i razvoju sistema internog osiguranja kvaliteta rada Agencije u skladu sa ESG sistema internog osiguranja kvaliteta rada Agencije u skladu sa ESG
	1.1.3.1 Implemetacije preporuka iz Izvještaja o eksternoj evaluaciji Agencije provedene od strane ENQA
	Sektor za razvoj visokog obrazovanja i Sektor za osiguranje kvaliteta
	Broj
	1
	1
	1
	Budžet 
	186.200
	72.408
	I,II,III,IV kvartal
	III, IV
	 

	
	1.1.3.2 Izrada godišnjeg Izvještaja o samoevaluaciji Agencije u skladu sa ESG
	
	
	
	
	
	
	
	
	
	
	

	1.1.4 Provođenje postupaka akreditacije VŠU i SP u BiH  u skladu sa mandatom Agencije
	1.1.4.1 Imenovanja Komisija stručnjaka
	Sektor za osiguranje kvaliteta
	Procenat
	60%
	65%
	67%
	Budžet 
	424.800
	289.634
	I,II,III,IV kvartal
	I, III
	

	
	1.1.4.2 Izdavanje Preporuka o akreditaciji VŠU i SP
	
	
	
	
	
	
	
	
	
	
	

	
	1.1.4.3 Ocjena usklađenosti Rješenja o akreditaciji i upis u Državni registar akreditiranih VŠU i SP
	
	
	
	
	
	
	
	
	
	
	


III – IZVJEŠTAJ O IZRAĐENIM ZAKONIMA PLANIRANIM GODIŠNJIM PROGRAMOM RADA AGENCIJE


Programom rada Agencije za razvoj visokog obrazovanja i obezbjeđivanje kvaliteta za 2019. godinu nije bila planirana izrada zakona. 

	Opći cilj/načela razvitka: Pametan rast

	Strateški cilj: Razvoj ljudskih resursa

	Srednjoročni cilj:  Unaprijediti politike i razvoj kvaliteta u oblasti obrazovanja u Bosni i Hercegovini

	Specifični cilj:

	Naziv zakona
	Vrijeme provođenja
	Status zakona zaključno sa 31.12.2019. godine
	Komentar

	
	Planirani kvartal za provođenje
	Kvartal kada je aktivnost provedena
	Upućen VM BiH
(DA/NE)
	Usvojen na VM BiH
(DA/NE)
	Procedura u PS BiH
(DA/NE)
	Usvojen u PS BiH
(DA/NE)
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	1
	2
	3
	4
	5
	6
	7
	8

	1.1 (naziv programa)

	1.1.1 (naziv projekta)

	1.1.1.1 (naziv zakona)
	 
	 
	 
	 
	 
	 
	 

	1.1.1.2 (naziv zakona)…
	 
	 
	 
	 
	 
	 
	 

	1.1.2 (naziv projekta)…

	1.2 (naziv programa)…

	
	
	
	
	
	
	
	















IV IZVJEŠTAJ O IZRAĐENIM PODZAKONSKIM AKTIMA PLANIRANIM GODIŠNJIM PROGRAMOM RADA AGENCIJE 

	

	Opći cilj/načela razvitka: Pametan rast

	Strateški cilj: Razvoj ljudskih resursa

	Srednjoročni cilj: Unapređenje politika i razvoja kvaliteta visokog obrazovanja u Bosni i Hercegovini 

	Specifični cilj: Jačanje osiguranja kvaliteta i stalni razvoj visokog obrazovanja u Bosni i Hercegovini

	Naziv podzakonskog akta
	Vrijeme provedbe
	Status podzakonskog akta zaključno sa 31.12.2019. godine
	Komentar

	
	
	
	

	
	Planirani kvartal za provedbu aktivnosti
	Kvartal kada je aktivnost provedena
	Upućen rukovoditelju
(DA/NE)
	Usvojen od strane rukovoditelja
(DA/NE)
	Upućen VM BiH
(DA/NE)
	Usvojen na VM BiH
(DA/NE)
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	1
	2
	3
	 
	 
	4
	5
	6

	1.1. Provođenje tematskih analiza i procesa osiguranja kvaliteta

	


1.2.1.1.1.  Preporuke o kriterijima za licenciranje visokoškolskih ustanova i studijskih programa u BiH
	I kvartal 
	Nije provedena
	DA
	DA
	NE
	NE
	Predmetni dokument, iako usvojen od strane direktora,nije prihvaćen i usvojen od strane Upravnog odbora Agencije 2017. godine. U toku izvještajnog perioda nisu upućene na saglasnost Upravnom odboru Agencije s obzirom na mali broj održanih sjednica Upravnog odbora i davanja prednosti drugim tačkama dnevnog reda koje u datom trenutku imale prioritet.

	

1.2.1.1.2. Preporuke o kriterijima i standardima ministarstvu Republike Srpske, kantonalnim ministarstvima i Brčko distriktu BiH za osnivanje i zatvaranje visokoškolskih ustanova te za prestrukturiranje studisjkih programa
	I kvartal 
	Nije provedena
	DA
	DA
	NE 
	NE
	Predmetni dokument, iako usvojen od strane direktora,nije prihvaćen i usvojen od strane Upravnog odbora Agencije 2017. godine. U toku izvještajnog perioda nisu upućene na saglasnost Upravnom odboru Agencije s obzirom na mali broj održanih sjednica Upravnog odbora i davanja prednosti drugim tačkama dnevnog reda koje u datom trenutku imale prioritet.

	
1.2.1.1.3. Pravilnik o unutrašnjoj organizaciji Agencije za razvoj visokog obrazovanja i osiguranje kvaliteta Bosne i Hercegovine
	II kvartal
	Nije provedena
	NE
	NE
	NE
	NE
	U toku izvještajnog perioda sačinjen je konačni opis poslova svih radnih mjesta te su u toku finalne aktivnosti za upućivanje prednacrta dokumenta u daljni postupak.

	



1.2.1.2.1. Odluka o kriterijima za akreditaciju studijskih programa III ciklusa studija u Bosni i Hercegovini
	I kvartal
	Nije provedena
	DA
	DA 
	NE
	NE
	Predmetni dokument, iako usvojen od strane direktora,nije prihvaćen i usvojen od strane Upravnog odbora Agencije 2017. godine. U toku izvještajnog perioda perioda nisu upućene na saglasnost Upravnom odboru Agencije s obzirom na mali broj održanih sjednica Upravnog odbora i davanja prednosti drugim tačkama dnevnog reda koje u datom trenutku imale prioritet. 

	






1.2.1.2.2. Odluka o normama kojima se određuju minimalni standardi u području visokog obrazovanja u Bosni i Hercegovini
	II kvartal
	Djelimično provedena
I kvartal
	DA
	DA
	NE
	NE
	Agencija je u prvom kvartalu 2019. godine donijela Odluku o izmjenama i dopunama odluke o normama kojima se određuju minimalni standardi u području visokog obrazovanja u Bosni i Hercegovini te time djelimično provela planiranu aktivnost donošenja nove Odluke koja je planirana za II kvartal 2019. godine. Ušravni odbor Agencije dao je saglasnost na dokument na sjednici održanoj 8.3.2019. godine kada je dokument i stupio na snagu. 

	1.2.1.2.3. Statut o dopunama statuta Agencije za razvoj visokog obrazovanja i osiguranje kvaliteta BiH
	I kvartal
	Nije provedena
	DA
	DA
	NE
	NE
	Predmetni dokument, iako usvojen od strane direktora,nije prihvaćen i usvojen od strane Upravnog odbora Agencije 2017. godine. U toku izvještajnog perioda perioda nisu upućene na saglasnost Upravnom odboru Agencije s obzirom na mali broj održanih sjednica Upravnog odbora i davanja prednosti drugim tačkama dnevnog reda koje u datom trenutku imale prioritet.















V – IZVJEŠTAJ O IZRAĐENIM MEĐUNARODNIM UGOVOROMA PLANIRANIM GODIŠNJIM PROGRAMOM RADA AGENCIJE

Programom rada Agencije za razvoj visokog obrazovanja i obezbjeđivanje kvaliteta za 2019. godinu nije planirano zaključivanje međunarodnih ugovora 


	

	Opći cilj/načela razvitka: Pametan rast

	Strateški cilj: Razvoj ljudskih resursa

	Srednjoročni cilj:  Unaprijediti politike i razvoj kvaliteta u oblasti obrazovanja u Bosni i Hercegovini

	Specifični cilj: Jačanje osiguranja kvaliteta i stalni razvoj visokog obrazovanja u Bosni i Hercegovini

	Naziv međunarodnog ugovora
	Vrijeme provođenja
	Status međunarodnog ugovora zaključno sa 31.12._______ godine
	Komentar

	
	
	
	

	
	Planirani kvartal za provođenje
	Kvartal kada je aktivnost provedena
	Upućen VM BiH 
(DA/NE)
	Usvojen na VM BiH
(DA/NE)
	Procedura u Predsjedništvu BiH
(DA/NE)
	Usvojen u Predsjedništvu BiH
(DA/NE)
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	1
	2
	3
	4
	5
	6
	7
	8

	1.1 (naziv programa)

	1.1.1 (naziv projekta)

	1.1.1.1 (naziv međunarodnog ugovora)
	 
	 
	 
	 
	 
	 
	 

	1.1.1.2 (naziv međunarodnog ugovora)…
	 
	 
	 
	 
	 
	 
	 

	1.1.2 (naziv projekta)…

	1.2 (naziv programa)…

VI – RAZVOJNI, INVESTICIJSKI I DRUGI PROJEKTI
Programom rada Agencije za razvoj visokog obrazovanja i obezbjeđivanje kvaliteta za 2019. godinu nisu planirani razvojni, investicioni i drugi projekti.

	

	Opći cilj/načela razvitka: Pametan rast

	Strateški cilj: Razvoj ljudskih resursa

	Srednjoročni cilj:  Unaprijediti politike i razvoj kvaliteta u oblasti obrazovanja u Bosni i Hercegovini

	Specifični cilj: Jačanje osiguranja kvaliteta i stalni razvoj visokog obrazovanja u Bosni i Hercegovini

	Naziv projekta javnih investicija
	Vrijeme realizacije
	Status
(ZAVRŠENO, U POSTUPKU, ODLOŽENO, PREKINUTO)
	Komentar

	
	Očekivani period realizacije
	Završen
(DA/NE)
	
	

	
	
	
	
	

	
	
	
	
	

	
	
	
	
	

	1
	2
	3
	4
	5

	1.1 (naziv programa)

	1.1.1 (naziv projekta)

	1.1.1.1 (naziv projekta javnih investicija)
	 
	 
	 
	 

	1.1.1.2 (naziv projekta javnih investicija)…
	 
	 
	 
	 

	1.1.2 (naziv projekta)…

	1.2 (naziv programa)…






VII – IZVJEŠTAJ O PROVEDENIM KONSULTACIJAMA KOD IZRADE GODIŠNJEG IZVJEŠTAJA O RADU


Kod izrade godišnjeg izvještaja o radu , Agencija za razvoj visokog obrazovanja i osiguranje kvaliteta je u  skladu sa članom 11. stav (4) Odluke o godišnjem planiranju rada i načinu praćenja i izvještavanja o radu u institucijama Bosne i Hercegovine („Službeni glasnik BiH“, broj 94/14) primijenila Pravila za konsultacije u izradi pravnih propisa („Službeni glasnik BiH“, broj 5/17).

[bookmark: _GoBack]Izvještaj o radu Agencije za razvoj visokog obrazovanja i osiguranje kvaliteta za 2019.godinu bio je u eKonsultacijama u periodu od 18.02.  do 04.03.2020. godine. U ostavljenom periodu Agencija nije zaprimila prijedloge i/ili primjedbe na tekst nacrta Izvještaja  rada za 2019. godinu.  

